《赵渐翁七秩初度有诗次韵奉寿》
明代·许相卿

忆昔天门曙色开，连翩并马直庐回。高翰徼外清风播，遐寿壶中紫气来。

别圃序芳观物兴，平槎对景擅场才。村翁许入香山社，雅祝还称北海杯。

作者简介：（1479—?）浙江海宁人，字伯台，晚年自号云村老人。正德十二年进士。世宗即位，授兵科给事中。为给事三年，屡上疏言事，尤极言功臣子弟荫官不及中官厮养，皆不听，遂谢病归。嘉靖八年诏养病三年以上不赴都者，落职闲住，遂废。夏言秉政后，招之，谢勿应。